tomron87/hebrew-wikipedia-sentences-corpus huggingface dataset:
אזורתאריך יציאהפורמטחברת תקליטיםמקורכלל העולם11 באפריל 2011הזרמת מוזיקה • הורדה דיגיטליתסייהאן
Superunknown הוא אלבום האולפן הרביעי של להקת הגראנג' סאונדגארדן שיצא לאור במרץ 1994 בחברת התקליטים A&M.
זהו האלבום השני שהקליטה הלהקה עם הבסיסט החדש בן שפרד והאלבום הראשון עם המפיק החדש מייקל ביינהורן.
לאחר תום סיבוב ההופעות של האלבום הקודם "Badmotorfinger" שיצא ב-1991, החלה הלהקה בהקלטת האלבום הנ"ל.
"Superunknown" סימן את פריצתה של הלהקה לתודעת המיינסטרים, והצליח מסחרית מעבר לכל הציפיות ולכל אלבומי הלהקה עד כה, והוא כיכב במצעד הבילבורד 200 במקום הראשון במשך מספר שבועות, עם 310 אלף עותקים שנמכרו בארצות הברית בלבד בשבוע הראשון ליציאתו, וגם במצעדים הבינלאומיים כיכב בעשיריות הראשונות.
מתוך האלבום שוחררו 5 סינגלים: "Spoonman", "The Day I Tried to Live", "My Wave", והלהיטים "Fell on Black Days" ו-"Black Hole Sun" שהאחרון מביניהם הוא השיר המפורסם ביותר של הלהקה אי פעם, נכנס למיינסטרים, ומושמע עד היום בתחנות הרדיו הבינלאומיות.
השיר גם זכה ביחד עם "Spoonman" בפרסי גראמי ועזרו ללהקה להיכנס לפופולריות במיינסטרים.
ב-1995 היה מועמד האלבום לפרס גראמי היוקרתי בעבור אלבום הרוק הטוב ביותר.
האלבום הגיע למעמד מחומש פלטינה, מכר בסך הכל מעל 9 מיליון עותקים ברחבי העולם, והוא האלבום המצליח והמפורסם ביותר של הלהקה אי פעם.
באפריל 2014 יצא האלבום ביציאת מחודשת בגרסת "Deluxe Edition" ובגרסת "Super Deluxe Edition".
בגרסת הדלוקס נכללו גם דמויים והקלטות מהחזרות לאלבום, וגרסאות נסיוניות של שירים.
בגרסת ה"סופר דלוקס" בנוסף לכל מה שקיים בדלוקס - נכלל האלבום המקורי באיכות Blu-ray 5.1 Surround Sound.
הגרסה היוקרתית נמכרה בתוך קופסה שהעטיפה החיצונית של עוצבה על ידי ג'וש גרהאם, וכללה צילומים וויניל של 16 רצועות האלבום (כולל הבונוס).
באפריל 2019, דורג האלבום במקום התשיעי ברשימת "50 אלבומי הגראנג' הטובים ביותר" של המגזין "רולינג סטון".
סאונדגארדן החלה לעבוד על אלבום זה חודשיים לאחר שסיימה לקבץ את הפלייליסט עבור סיבוב ההופעות "Lollapalooza" שנערך ב-1992. חברי הלהקה עבדו כל אחד בעצמו על חומרים אישיים והביאו דמויים בפני חברי הלהקה האחרים וכך נוצרו החומרים לאלבום זה.
כריס קורנל העיד כי באלבום זה ניתן יותר חופש יצירה לחברי הלהקה מאשר האלבומים הקודמים.
אחרי שב-2 האלבומים האחרונים של הלהקה, היא הפיקה את אלבומיה עם טרי דייט, החליטה לחפש שיתוף פעולה חדש ושינוי בתחום זה, ולבסוף הסכימו על מייקל ביינהורן כיוון שלא היה לו חתימת סאונד משלו והיה מוכן להתפשר על זו של סאונדגארדן, והיו לו רעיונות שחברי הלהקה אהבו.
הקלטות האלבום נערכו בין יולי לספטמבר 1993 באולפני "Bad Animals Studios" בסיאטל, וושינגטון.
טכנאי הקול אדם קספר, שהמשיך להפיק גם את האלבומים הבאים של הלהקה, סייע לביינהורן בתהליך ההקלטה.
גישתם של סאונדגארדן הייתה להקליט בכל פעם שיר אחד עד לשלמות ורק לאחר מכן להמשיך לשיר הבא.
קטעי התופים והבס הוקלטו קודם לכל שיר, ולאחר מכן קורנל ות'איל היו מקליטים את חלקם בשיר (גיטרות ושירה).
הלהקה בילתה זמן ממושך בבחירת הסאונד המדויק לגיטרות ולתופים, והתנסו לראשונה בטכניקות "שכבות" בעת יצירת הסאונד לשירים, מה שייקר את כל תהליך ההקלטה אך ייצר סאונד ברמה שמעולם לא התנסתה בה הלהקה.
המפיק ביינהורן ניסה להגיע לשלמות סאונד עד כדי כך שהלהקה התעייפה מלנגן שוב ושוב את הסאונד שדרש, לטענתם.
האלבום עבר מיקסינג אצל ברנדן אוב'ראיין שעשה זאת גם עבור פרל ג'אם משם הלהקה קיבלה המלצות חמות לגביו, מגיטריסט הלהקה סטון גוסארד.
מאט קמרון – תופים, כלי הקשה, מלוטרון (רצועה 4), ניגון על סירים ומחבתות (רצועה 8)
כריס קורנל – שירה, קולות רקע, גיטרת קצב
בן שפרד – בס, תופים, כלי הקשה (רצועה 6), קולות רקע (רצועה 8), שירה וגיטרה (רצועה 14)
אפריל אצ'ווז - ויולה (רצועה 14)
"ארטיס דה ספונמן" (Artis the Spoonman) – נגינה בכפיות (בשיר "Spoonman" - רצועה 8)
מייקל ביינהורן - פסנתר (רצועה 1)
פרד צ'ליינור - הכוונה הרמונית (רצועה 9)
גרג קפלינגר - תופים וכלי הקשה (רצועה 6)
נטשה שניידר - קליבנט (רצועה 12)
אדם קספר - עוזר תכנות
קלק - עיצוב אריזה קדמית
גרג קפלינגר - עוזר הפקת אולפן
טוני מסינה - עוזר הפקת אולפן
קווין ווסטנברג - צילום להקה
Supergrass הוא האלבום השלישי של להקת הרוק האלטרנטיבית האנגלית סופרגראס.
הוא שוחרר בבריטניה ב-20 בספטמבר 1999 והגיע למקום השלישי במצעדים.
לעיתים קרובות מכנים אותו "אלבום הרנטגן", בשל התמונה על עטיפת האלבום.
באוסטרליה נכלל גם תקליטור בחינם עם כמה רצועות חיות.
כל הרצועות שנכתבו על ידי סופרגראס/רוב קומבס.
הדברים האלו היו בחינם עם מספר מוגבל של מהדורות תקליטור של "Supergrass"
המהדורה האוסטרלית של האלבום בשנת 1999 הגיעה עם EP בונוס של שידור חי במקביל לרגל ההופעות האוסטרלית בסיבוב ההופעות של סופרגראס.
גז קומבס - שירה ראשית, גיטרה
דני גופי - תופים, שירה בגיבוי
מיק קווין - גיטרה בס, שירת גיבוי, שירה ראשית ב"אנשים יפים" ו-"Mama & Papa", שירה מובילה בשיר "Mary" ו-"Faraway"
סאטן סינג - כלי הקשה
גאווין רייט, פטריק קיראן, בוגוסלב קוסטצקי, ג'קי שייב - כינורות
ביל בנהם, אנדרו פרקר - ויולות
מרטין לובדיי, פרנק שייפר - צ'לו
Superman (בעברית: סופרמן) הוא אלבומה ה-19 של הזמרת ברברה סטרייסנד אשר יצא ביוני 1977. מתוך האלבום יצא הסינגל
"My Heart Belongs to Me", אשר זכה להצלחה רבה בארצות הברית כאשר הגיע למקום הרביעי במצעד של בילבורד במדינה ונהיה לאחד מהשירים הפופולארים באותה שנה.
בנוסף לשירים המקוריים באלבום האלבום גם כולל שתי גרסאות כיסוי: השיר "Love Comes From The Most Unexpected Places" של קים קארנס והשיר
הביצוע של סטרייסנד לשיר קידם את הקריירה של ג'ואל משמעותית.
ב-AllMusic קיבל האלבום ציון של שלושה כוכבי זהב מתוך חמישה.
הסינגל השני מהאלבום היה שיר הנושא שלו ושמו היה "Superman", תוך שהוא נכתב על ידי ריצ'י סניידר.
האלבום עצמו זכה להצלחה רבה בארצות הברית כאשר הגיע למקום השלישי באוגוסט של אותה שנה במצעד של בילבורד, ובשנת 1994 הגיע למעמד של פלטינה כפולה במדינה.
בנוסף גם הגיע למעמד פלטינה בקנדה ולמעמד אלבום זהב באוסטרליה.
"Superman" (בעברית: "סוּפֶּרמֶן") הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבומה השלישי, Speak Now.
השיר יצא לאור ב-8 בנובמבר 2011, כסינגל שיווקי ביחד עם סינגל שיווקי נוסף "If This Was a Movie"; שניהם נכללו במהדורת הדלוקס של האלבום ונועדו לעזור בקידום שלו.
השיר נכתב והולחן על ידי טיילור סוויפט והופק על ידי סוויפט והמפיק המוזיקלי נייתן צ'פמן, שהפיק עבורה שירים כמו "You Belong with Me", "Back to December", ו-"The Story of Us".
סוויפט סיפרה כי "כתבתי את השיר על בחור שהייתי מאוהבת בו.
בחרתי את שם השיר כ"סופרמן" היות שבזמן שהוא עזב את החדר, הרגשתי כאילו סופרמן עף משם".
בנוסף לכך, השיר זמין לשמיעה רק במהדורת הדלוקס של Speak Now (בדומה ל-If This Was a Movie") והוא אינו צורף למהדורה הרגילה שלו.
בעקבות צאתו של "Superman" שאירעה בסמוך לצאתו של "If This Was a Movie", זכה השיר הזה להצלחה פחותה מזו של השני.
בשיאו, הצליח "Superman" להגיע למקום ה-26 במצעד הבילבורד הוט 100, תוך שהצליח להיכנס למקום ה-82 במצעד של קנדה הוט 100.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.6 מיליון השמעות.
סוויפט ביצעה לראשונה את השיר במהלך הופעתה בקנזס סיטי, ארצות הברית שהתקיימה ב-24 בספטמבר 2011. באותה ההופעה ביצעה גרסה אקוסטית של השיר.
בנוסף לכך, ברולינג סטון הוא דורג במקום ה-212 ברשימת "כל 229 השירים של טיילור סוויפט, לפי דירוג".
ארגוןרשימהמיקוםמקוררולינג סטוןכל 229 השירים של טיילור סוויפט, לפי דירוג212BuzzFeed167 השירים הטובים ביותר של טיילור סוויפט, לפי דירוג104NMEהשירים הטובים ביותר של טיילור סוויפט, לפי דירוג129Paste158 השירים הטובים ביותר של טיילור סוויפט, לפי דירוג68Vulture179 השירים הטובים ביותר של טיילור סוויפט, לפי דירוג160
"" (בעברית: "סוּפֶּרמֶן (גרסתה של טיילור)") היא הקלטה חוזרת של "Superman".
Superstar TV (בסרבית: Суперстар ТВ) הוא ערוץ טלוויזיה סרבי בבעלות חברת Telekom Srbija.
הערוץ הושק ב-15 בנובמבר 2018 ומרכז השידור ממוקם במילוטינה מילנקוביץ 9, בלגרד.
בסוף 2018, חברת טלקום סרביה הכריזה על השקת ערוץ כבלים שיציג סדרות טלוויזיה וסרטים, הפקות מקומיות וזרות.
רשת Superstar TV הפכה לשלוחה של רשת של ערוץ Star TV והערוץ זמין רק דרך חטיבות Telekom Srbija, כמו MTS ו"סופרנובה" והערוץ מתמקד בהפקת סרטים וסדרות מקוריות.
סדרות הטלוויזיה נעשות בהפקה משותפת עם חברת הרדיו והטלוויזיה של סרביה, RTV Pink ורשת TV Prva.
כמעט כל הסדרות המקוריות שודרו בערוצים הארציים במדינה.
Superstar TV מציג בלוח השידורים בעיקר סרטים זרים ומקומיים וסדרות טלוויזיה.
חברת טלקום סרביה, בשיתוף חברות הפקה, הפיקה מספר רב של סדרות המשודרות בערוץ.
בתחום הקולנוע, החלק הגדול ביותר בתוכנית מורכב בעיקר מסרטים אמריקאיים.
הרשת שידרה כמה משוברי הקופות המפורסמים ביותר, כולל סרטים של האחים וורנר כמו שרלוק הולמס, סרטי הארי פוטר וסקס והעיר הגדולה, בין השאר.
Supergiant Games היא חברה אמריקאית העוסקת בפיתוח משחקי וידאו ומשחקי מחשב, ושוכנת בסן פרנסיסקו, קליפורניה, ארצות הברית.
החברה נוסדה בשנת 2009 על ידי שני עובדי Electronic Arts לשעבר, אמיר ראו וגאווין סימון, שעבדו יחדיו על סדרת משחקי Command & Conquer.
לאחר שהשניים התפטרו מעבודתם ב-EA, הם עברו לגור יחדיו והחלו לעבוד על משחקם הראשון.
העובד הראשון שגויס לחברה היה דארן קורב אשר היה אחראי על המוזיקה והאפקטים הקוליים.
משחקם הראשון, Bastion, הוצג לראשונה ב-2010 במהלך PAX 10, ואחריו החברה חתמה עם האחים וורנר להפצת המשחק.
המשחק יצא ב-2011 וזכה לביקורות חיוביות רבות והיה מועמד למשחק השנה בטקס פרסי משחק השנה 2011.
בדצמבר 2018 הציגה החברה את משחקה הרביעי, האדס, במהלך טקס פרסי משחק השנה 2018, והוצע להורדה בגישה מוקדמת כבר באותו החודש.
המשחק, אשר היה בסגנון Roguelike ומבוסס על המיתולוגיה היוונית, יצא בסטים ב-17 בספטמבר 2020, ומייד זכה להצלחה וביקורות חיוביות.
המשחק קיבל 8 מועמדויות בטקס פרסי משחק השנה 2020, וזכה בקטגוריות משחק האינדי של השנה ומשחק האקשן של השנה.
בנוסף היה המשחק הראשון שזכה בפרס הוגו כחלק מקטגוריית משחקי וידאו מיוחדת ב-2021, וזכה בפרס נבולה על כתיבתו.
בדצמבר 2022 הציגה החברה את משחקה החמישי, האדס II, במהלך טקס פרסי משחק השנה 2022. המשחק, כמו קודמו, בסגנון Roguelike ומבוסס על המיתולוגיה היוונית.
ב-5 במאי 2024 יצא בגישה מוקדמת, וב-25 בספטמבר 2025 יצא לפלטפורמות Windows, נינטנדו סוויץ' ונינטנדו סוויץ' 2. המשחק קיבל 6 מועמדויות בטקס פרסי משחק השנה 2025, וזכה בקטגוריות משחק האקשן של השנה.
המשחק נבחר בפרסי סטים כמשחק הטוב ביותר בסטים-דק ב-2025.
"Supermarket Flowers" (בעברית: "פרחי מרכול") הוא שיר של הזמר-יוצר האנגלי אד שירן.
השיר יצא כסינגל שיווקי בעקבות הופעתו של שירן בטקס פרסי המוזיקה הבריטית 2018.
השיר הוא הרצועה ה-12 והאחרונה בגרסה הסטנדרטית של אלבום האולפן השלישי של אד שירן, ÷ (Divide).
בראיון ל-MTV חשף שירן כי השיר עוסק בסבתו המנוחה.
לדבריו, "היא הייתה בבית חולים ליד הבית שלי בו הכנתי את האלבום, ולכן ראיתי אותה די הרבה בזמן שעשיתי את האלבום, והיא נפטרה בזמן שהייתי באולפן.
אז זו התגובה הראשונה שלי לכל מה שקורה לי, טוב או רע, תרים גיטרה".
שירן הוסיף ואמר כי השיר אמור "באמת לגרום לך לבכות".
שירן לא התכוון להכניס את השיר לאלבום, מכיוון שהוא היה בסך הכל מחווה אישית לסבתו, שנכתבה מנקודת מבטה של אמו.
אביו הציע שישמיע את השיר בהלוויה שלה, וכך עשה, וסבו דחק בו אז לכלול אותו באלבום, לאחר ששמע אותו בהלוויה.
שירן הסביר: "סבי פשוט פנה אליי [בהלוויה], ואמר לי שאני צריך לפרסם את זה [השיר], זה צריך לצאת כרצועה.
זה זיכרון כל כך טוב, בגלל זה זה בסופו של דבר שם".
"Superstar" (בעברית: "סופרסטאר") הוא שיר של הזמרת-יוצרת הוולשית מרינה, מתוך אלבום האולפן הרביעי שלה, Love + Fear.
השיר נכתב על ידי מרינה, בן ברגר, ריאן מקמהון, וריאן רבין, והופק על ידי סם דה ג'ונג וקפטן קאטס.
השיר יצא להורדה דיגיטלית והזרמת מוזיקה ב-1 במרץ 2019, על ידי חברת אטלנטיק רקורדס, כסינגל השני של האלבום.
מרינה הסבירה כי השיר הוא התוצאה של החופש היצירתי שדרשה, שלא היה לה באלבומיה הקודמים.
Superstar היא בלדת סינת'פופ ואלקטרו שהושוותה לעיתים קרובות לשירים אחרים של מרינה.
זהו שיר אהבה, העוסק בזוג שעבד קשה כדי להשיג את הזוגיות הרצויה.
עם יציאתו, זכה השיר לביקורות מעורבות ממבקרי המוזיקה.
בהתאם לביקורות, מילות השיר לעיתים זכו להערכה רבה ולעיתים תוארו כ"פזיזים".
השיר נכלל ברשימת השירים לסיבוב ההופעות הרביעי של הזמרת, Love + Fear Tour.
גרסה אקוסטית של השיר נכללה במיני-אלבום השביעי של מרינה, Love + Fear (Acoustic).
הקליפ לגרסה האקוסטית, בבימויו של ניקו לא'מר, פורסם בספטמבר 2019, ומרינה מופיעה בו כאשר היא רוקדת ושרה בחדר אפלולי, תוך יצירת תחושה שהיא נמצאת מתחת למים.
רשימת הרצועות נחשפה באותו יום, ו-"Superstar" נכלל בה כרצועה השנייה באלבום.
"Superstar" מופיע בחלק ה-"Love" של האלבום, המוקדש לשירים עם מילים העוסקות במחשבות ורגשות חיוביים.
השיר נכתב על ידי מרינה, בן ברגר, ריאן מקמהון וריאן רבין, והופק על ידי סם דה ג'ונג וקפטן קאטס.
ב-1 במרץ 2019, יצא "Superstar" להורדה דיגיטלית והזרמת מוזיקה במדינות שונות, על ידי אטלנטיק רקורדס.
השיר שימש כסינגל השני מתוך Love + Fear, לאחר "Handmade Heaven", שיצא מוקדם יותר באותה שנה.
גרסת ה-CD השיווקית של השיר, המיועדת להשמעה ברדיו, הופצה באזור בנלוקס שבאירופה, על ידי אטלנטיק רקורדס וורנר מיוזיק גרופ.
"Superstar" מופיע גם כרצועת בונוס במיני-אלבום הבלעדי של ספוטיפיי ל-"Orange Trees", הסינגל הבא באלבום.
מאוחר יותר, הוקלטה גרסה אקוסטית לשיר, שנכללה כרצועה הרביעית במיני-אלבום השביעי של מרינה, Love + Fear (Acoustic), שיצא ב-13 בספטמבר 2019. גרסה זו הופקה על ידי המוזיקאי האנגלי בנג'מין פלטשר.
מבחינה מוזיקלית, "Superstar" הוא רצועת סינת'פופ-אלקטרונית.
בבילבורד, תוארה ההפקה כ"רקע מנצנץ של ביטים פועמים, מקשים, וסוחפים".
מייק ואס מ-Idolator השווה את צליל האלקטרו של "Superstar" לשירים באלבום האולפן השני של מרינה, Electra Heart.
דאגלס גרינווד מ-NME, תיאר את הרצועה כ-"בלדת פופ המונעת על ידי סינת'ים, שיכולה להיכלל בפסקול סרט של ג'יימס בונד, לרקע מכוניות ספורט שנופלות מצוק".
לייק שץ מ-"Consequence of Sound" תיארה את השירה של מרינה ברצועה כ"כמעט אופראית".
לפי אתר Musicnotes, "Superstar" מוגדר בסימן הזמן "common", והוא בעל קצב מתון של 97 פעימות לדקה.
השיר נכתב במפתח בי מינור, כאשר המנעד הקולי של מרינה נע בין התווים A3 ו-E5, והוא מסוג מצו-סופרן.
לאורך בתי השיר, טווח הקול שלה מתקדם לפי סדר האקורדים .
את המיקסינג לשיר ביצע סרבן גניאה באולפני MixStar שבווירג'יניה ביץ', וירג'יניה, ואת ההנדסה ביצע ג'ון האנס.
את המאסטרינג של הרצועה עשה דייב קוץ', במאסטרינג פאלאס שבניו יורק.
מרינה תיארה את "Superstar" כ-"שיר אהבה אמיתי".
בראיון לאפל מיוזיק, במהלך שבוע ההוצאה של Love + Fear, היא סיפרה על התהליך שעברה בעת כתיבת השיר, "אני חושבת [...] כשהמוח שלך ברור יותר אתה כותב שירים דלילים ופשוטים.
אני גם מאוד אוהבת את הדרך בה השיר חוגג את העבודה הקשה שנלווית למערכת יחסים טובה".
לורן מרפי מהאייריש טיימס גם כן תיארה אותו כשיר אהבה, וציטטה את השורה, "So impossible to dream when you're far away from me" (בעברית: כל כך בלתי אפשרי לחלום כשאתה רחוק ממני) כדוגמה.
לאחר האינטרו האינסטרומנטלי לשיר, מרינה מתחילה את הבית הראשון במילים: "Before I met you, I pushed them all away / Soon as I kissed you, I wanted you to stay" (בעברית: לפני שפגשתי אותך, דחפתי את כולם / ברגע שנישקתי אותך, רציתי שתישאר).
"Superstar" זכה לביקורות מעורבות ממבקרי מוזיקה, כאשר רבים מהם התייחסו בעיקר למילות השיר.
בבילבורד נכתבה ביקורת חיובית על השיר, והוא זכה לכינוי "רומנטי".
דאגלס גרינווד מ-NME שיבח את השיר, הסב את תשומת הלב למילים, ותיאר אותו כ-"פיתוי טעים" באלבום.
מייק ואס מ-Idolator ציין לחיוב את מילות השיר ואת הפזמון, ואף השווה את הסינגל לכמה מהשירים הקודמים של מרינה, וראה בשילוב האלמנטים "דבר טוב מאוד".
עם זאת, פייטון תומאס מפיצ'פורק כינה את המילים "מרושלות" והשווה את הסגנון ה"לא קוהרנטי" שלה לטכניקה שבה משתמש המפיק והכותב השוודי מקס מרטין.
בן ניסן ממגזין אטווד כתב שהוא ציפה ליותר מהשיר, ותיאר את המילים שלו כנפוצות.
ניק לואו מ-Clash לא התרשם מהשיר, וכתב שהוא "מציג לראווה את הכתיבה המצוינת שלה, אך מאכזב מבחינת ההפקה".
גם הגרסה האקוסטית לשיר זכתה לביקורות שונות.
מייק ניד מ-Idolator כתב ביקורת חיובית, וציין כי מרינה "מפיחה חיים חדשים" לשיר.
ריאנה בוכמן מ-WRBB פחות התרשמה, ואמרה ש-"Superstar" ו-"Karma" נשמעים כמו "עותקים משעממים של המקור" ובסופו של דבר "מבלגנים" את המיני-אלבום.
ב-1 במרץ 2019, במקביל ליציאתו של "Superstar" כסינגל, פורסם קליפ מילים הבנוי מלופ של מרינה צפה בבריכה, בעודה לבושה בשמלה שחורה.
ב-13 בספטמבר, פורסם קליפ לגרסה האקוסטית של השיר, ועלה לערוץ היוטיוב של מרינה.
הקליפ היה הראשון מתוך שלושה שפורסמו לקידום Love + Fear (Acoustic), וצולם במהלך השבוע האחרון של אוגוסט 2019. הקליפ בוים על ידי הצלם האמריקאי ניקו לא'מר, והופק על ידי AJR פילמס.
הקליפ נפתח במרינה כאשר היא נמצאת חדר אפלולי, שרועה על האדמה ושערה מסודר בדוגמאות היוצרות צורות של לב.
ישנו אפקט אור על הרצפה הגורם לכך להיראות שמרינה מבצעת את השיר כשהיא מתחת למים.
"Superstar" נכלל ברשימת השירים של סיבוב ההופעות Love + Fear Tour משנת 2019. הוא בוצע בין הסינגל הרביעי מתוך האלבום, "To Be Human", לבין הסינגל המוביל מאלבומה הקודם, "Froot", משנת 2015. רומן גוכמן מ-Riff, שסקר את ההופעה של מרינה בסן פרנסיסקו, הביע ביקורת מעורבת לגבי ביצועהשיר.
הוא כינה את השיר "באסי" וכתב שהוא "לא ממש בלט ברשימה".
קפטן קאטס – הפקה, תכנות
סם דה ג'ונג – הפקה, תכנות
ג'ון היינס – הנדסת מיקס
AJR פילמס – חברת הפקה
דרק דאן – מפיק בפועל
קאלב בוילס – עוזר הפקה
אזור תטאיך פורמט (ים) חברת תקליטים מקור עולם 1 במרץ 2019 הורדה דיגיטלית • הזרמת מוזיקה אטלנטיק בנלוקס סינגל CD שיווקי אטלנטיק • ורנר מיוזיק גרופ
הדור החמישי של ה-Surface Pro (משווק כ- Surface Pro, המכונה גם ה- Surface Pro 2017 או Surface Pro 5) הוא מסדרת Surface 2-in-1 היברידית ניתנת להסרה.
מחשב נייד, תוכנן, פותח, משווק ומיוצר על ידי מיקרוסופט.
ה-Surface Pro הוכרז במאי 2017 באירוע פומבי שנערך בשנחאי, סין.
המכשיר הושק ב-26 שווקים שונים ב-15 ביוני.
כל דגמי ה-Surface Pro כוללים מעבדי Intel Kaby Lake Core מהדור השביעי - m3, i5 או i7 - הכוללים מהירויות שעון גבוהות יותר על פני מעבדי Intel Skylake שנמצאו בקודמו.
השבבים החדשים של Kaby Lake כוללים גם טכנולוגיית Speed Shift משופרת, המאפשרת למעבד לעבור בין מצבי CPU מהר יותר.
לראשונה, גם דגמי Core m3 וגם דגמי Core i5 הם חסרי מאווררים .
אלו הן אותן שכבות שהיו זמינות עם Surface Pro 4, אך לא כל אפשרויות ה-RAM זמינות עם כל אפשרויות ה-SSD.
בנוסף, ה-Surface Pro החדש כולל עמידה משופרת הנפתחת כעת ל-165 מעלות, ומאפשרת למכשיר להניח שטוח יותר - מצב שמיקרוסופט מכנה Studio Mode .
לצד רדיו ה-Wi-Fi 802.11a/b/g/n/ac, Bluetooth 4.1 Low Energy, כעת תהיה גם אפשרות לרכוש את ה-Surface Pro עם מודם LTE Advanced לקישוריות סלולרית .
יש גם יציאת USB 3.0 בגודל מלא, קורא כרטיסי microSD, שקע אוזניות, Mini DisplayPort, יציאת Cover ויציאת SurfaceConnect לחיבור מטען קיר, תחנת עגינה או אביזרים ל-Surface Dock.
כל דגמי ה-Surface Pro (למעט ביבשת סין ויפן) מגיעים עם גרסת 64 סיביות של Windows 10 Pro וגרסת ניסיון של Microsoft Office 365 ל-30 יום.
עם Windows 10, "מצב טאבלט" זמין כאשר כיסוי הסוג מנותק מהמכשיר.
במצב זה, כל החלונות נפתחים במסך מלא והממשק הופך לממוקד יותר במגע.
מכשירים עם Windows 10 Pro זמינים רק לארגונים.
למכשיר יש גם מצלמה תואמת Windows Hello.
הוא משלב שימוש במצלמות רגילות ואינפרא אדום כדי לאמת את המשתמש.
מיקרוסופט הציגה אוסף של כיסויי סוגים חדשים, המשתמשים באותו חומר אלקנטרה כמו כיסוי ה-Surface Signature Type המשמש ב-Surface Laptop ו-Surface Pro 4 וזמין בארבע אפשרויות צבע שונות.
הוצגה גם גרסה מעודכנת של ה- Surface Pen, הכוללת עד 4096 רמות של תמיכה בלחץ והטיה.
מיקרוסופט טוענת שזהו "העט המהיר ביותר בעולם", עם 21 אלפיות שניות בלבד.
בניגוד לדגמים קודמים, הגרסה החדשה הזו של "Surface Pen" אינה כלולה ב-Surface Pro החדש.
ה-Surface Pro החדש תואם לאחור עם כל האביזרים של הדגמים הקודמים שלו, כמו ה- Surface Dial .
הכיסוי החדש מסוג Surface Type ו-Surace Pen נעשים גם תואמים לאחור עם דגמים ישנים יותר כגון Surface Pro 4 ו- Surface Pro 3.
הייתה בעיה ב-Surface Pro שבה הוא נוטה להיכבות באופן אקראי ולהידלק זמן קצר לאחר מכן ללא אזהרה.
בעיה זו מוזכרת באתר של מיקרוסופט וניתן לתקן אותה על ידי התקנת העדכונים האחרונים של Windows.
בנוסף, משתמשים ציינו "דימום תאורה אחורית" משמעותי ונרחב שבו התאורה האחורית מהמסך של ה-Surface Pro נראית על רקע בצבע אחיד.
"Superficial Love" הוא שיר של הזמרת הקנדית, רות ב., שיצא ב-27 בנובמבר 2015, כחלק מהמיני-אלבום הראשון שלה, The Intro.
ב-24 בפברואר 2017, השיר הוכרז כי הוא יהיה הסינגל השני של אלבום האולפן הראשון שלה, Safe Haven.
השיר יצא לראשונה בסרטון של Vine ב-2015, שזכה ליותר מ-50 מיליון צפיות.
נכון למרץ 2022, השיר הושמע למעלה מ-170 מיליון פעמים בספוטיפיי.
מייק ואס, מ-Idolator, אמר כי השיר "מזכיר לי את ליאונה לואיס עם ההפקה הווקאלית החלקה והעכשווית שלה".
הווידאו קליפ של הסינגל יצא בערוץ היוטיוב של הזמרת ב-31 במרץ 2017. נכון למרץ 2022, הווידאו קליפ נצפה למעלה מ-24 מיליון פעמים.
Supersampling (בתרגום חופשי לעברית: סופר-דגימות) או supersampling anti-aliasing היא שיטת spatial anti-aliasing כלומר שיטה להפחתת aliasing (קצוות מעוותים או מפוקסלים) מתמונה המרונדרת למשחק מחשב או לכל תוכנת מחשב שיוצרת תמונות.
aliasing נוצר מפני שלעומת העולם האמיתי שמורכב מקימורים מתמשכים המחשב מייצג תמונה על ידיי הרבה ריבועים קטנים כלומר פיקסלים ולכן אם נרצה לצייר קו הוא יראה מפוקסל (אלא אם כן הוא מאונך או מאוזן לגמרי).
המטרה של Supersampling הא הפחתת הaliasing דבר זה נעשה על ידיי רינדור התמונה ברזולוציה גבוהה יותר מהרזולוציה הרצויה ולאחר מכן מעבר על כל פיקסל ויצירת פיקסל חדש מממוצע הצבעים מרחבי הפיקסל ולא רק מאמצע הפיקסל כמו שעושים בדרך כלל.
Aliasing היא תופעה בתמונות דו־ממדיות שבה נראים קצוות כמפוקסלים או מעוותים.
Supersampling באה על מנת לפתור בעיה זאת בצורה חישובית זולה יחסית.
Supersampling יקרה יחסית חישובית מכיוון שהיא דורשת יותר זיכרון מהמעבד הגרפי ורוחב פס לצורך רינדור התמונה ברזולוציה גדולה יותר וחישוב הממוצעים.
דרך לפתרון הבעיה היא Supersampling אדפטיבי שבו עושים את הSupersampling רק על קצוות עצמים דרך נוספת היא לקיחת מעט דגימות ואם הן כולן אינן באותו הצבע בערך אזי יילקחו עוד דגימות שיטה זאת חוסכת בכוח עיבוד מכיוון שהרבה פעמים אין צורך בלקיחת מספר מלא של דגימות.
ישנן מספר שיטות לדגימת הפיקסל לכל אחת איזון שונה בין ביצועים לתוצאות
האלגוריתם הפשוט ביותר, מחלקים את הפיקסל לרשת ואז לוקחים דגימה ממרכז כל תא ברשת.
שיטה זו זולה וקלה למימוש אך עדיין יכול להיווצר aliasing אם לא נעשה שימוש ברזולוציה מספיק גבוהה.
ידוע גם כstochastic sampling (דגימה הסתברותית).
האלגוריתם האקראי יכול להימנע מהבעיות של אלגוריתם הרשת בגלל חוסר התבנית הקבועה איך יכול להיקלע לבעיות אחרות כגון צפיפות כל הדגימות באזור אחד או חוסר כל הדגימות באזור אחר.
שדרוג של האלגוריתם האקראי כאן נלקחות דגימות אקראיות ואז נבדק אם הם מרוכזות מידיי אם כן ידגום מחדש עד שהדגימות יהיו מפוזרות שווה.
אלגוריתם זה מביא לתוצאות טובות אך יקר מאוד חישובית ולכן לא נעשה בו שימוש ברינדור זמן אמת.
שלוב של אלגוריתם הרשת והאקראי, מחלקים את הפיקסל לרשת ואז בכל תא לוקחים דגימה ממקום אקראי ולא ממרכז התא כמו באלגוריתם הרשת.
aliasing עדיין יכול להתרחש אך במידה פחותה.
הדגימות נלקחות בצורה של רשת 2×2 שנמתחה בכ ועברה סיבוב של 26.6° על מנת שלא ליצור התאמה עם הקווים המאונכים והמאזנים של התמונה.
"" הוא שיר של המפיק המוזיקלי האמריקאי מטרו בומין, הראפר האמריקאי פיוצ'ר והזמר האמריקאי כריס בראון, מתוך אלבום האולפן השני של מטרו בומין, Heroes & Villains.
הוא הופק על ידי מטרו בומין, עם הפקה משנית מאלן ריטר ודייוויד X אלי.
השיר הגיע למקום השמיני במצעד בילבורד הוט 100.
"Superhero (Heroes & Villains)" הוא שיר טראפ המציג בהפקתו "808 נובט והורנס מושתקים", עליהם פיוצ'ר מראפרפ ב"זרימה הרגילה, דמוית הזמר" שלו, ובסגנון הדומה לאלבומו DS2. בחלק האחרון, האינסטרומנטל "מתפוגג לתוך סינת'ים קודרים", עבור "מלודיות מעוותות" של כריס בראון, ששר על אנשים שלא רוצים לראות אותו מצליח.
השיר מכיל גם דגימה מהשורה של הראפר ג'יי-זי על לחיות "מספיק זמן כדי לראות את עצמך הופך לנבל" ב-"So Appalled" של קניה וסט, המתייחסת לציטוט של דו-פרצוף בסרט "האביר האפל".
וידאו קליפ לשיר יצא לאור ב-2 בדצמבר 2022 לצד האלבום Heroes & Villains.
הוא מתחיל במטרו בומין ופיוצ'ר מעורבים בגניבת יהלומים מתוחה, וממשיך בסדרה של סצנות סוריאליסטיות, כולל מטרו בומין גולש בשמיים.
סגיר השיר בביצוע כריס בראון אינו מופיע בקליפ.
Sure Thing הוא שיר של הזמר האמריקאי מיגל.
הוא נכתב על ידי מיגל עצמו, הופק על ידי האפי פרז ונכלל באלבום הבכורה שלו, All I Want Is You.
הוא הודלף תחילה ביוטיוב בשנת 2008. הוא נשלח לתחנות הרדיו כסינגל השני מתוך האלבום ב-17 בינואר 2011. שיר ה-R&B מכיל השפעות של נאו סול, וצוין בדמיונו לעבודתו של הזמר ג'ון בי .
תחילה, השיר זכה להצלחה מתונה בארצות הברית אך מאז הגיע לצמרת מצעד שירי ה-R&B של בילבורד.
זה שירו הראשון של מיגל בראש מצעד שירי ה-R&B/היפ-הופ והוא היה לסינגל המצליח ביותר שלו, עד צאתו של "Adorn" ב-2012.
נכון לינואר 2023, זכה השיר לכשלושה מיליון עותקים שנמכרו בארצות הברית והוענק לו תואר הפלטינה המשולשת מאיגוד תעשיית ההקלטות האמריקאי.
לאחר התעוררות מחודשת בסטרימינג, למעלה מעשר שנים לאחר יציאתו הראשונית, השיר נכנס מחדש למצעדים ברחבי העולם, הגיע לשיאים חדשים ואף להופעה ראשונה במספר מדינות, בהן בריטניה, וכן נכנס מחדש לבילבורד הוט 100 במקום ה-49 ובשיאו הגיע למקום ה-24.
מבחינה לירית, מיגל משתמש באנלוגיות כדי להביע את עניין האהבה שלו, כגון "את הגיר / ואני יכול להיות הלוח שלך" ו"אם אני המילים, מותק / את יכולה להיות הפתק".
הווידאו קליפ פורסם ב-17 בינואר 2011, בוים על ידי הייפ ויליאמס וצולם בהונולולו שבהוואי.
ברמיקס הרשמי משתתף הראפר פושה טי.
ליל ויין פרסם רמיקס משלו לשיר במיקסטייפ Sorry 4 the Wait ב-13 ביולי 2011.
מדינהתאריך יציאהפורמטחברת תקליטים ארצות הברית 17 בינואר 2011 רדיו אורבני עכשווי ג'ייב רקורדס
"Supergirl" הוא סינגל הבכורה של הלהקה הגרמנייה רימון.
השיר לקוח מתוך אלבום האולפן הראשון שלה, (2000).
הוא נכתב בידי חברה הלהקה והופק בידי סטיב ליון.
הוא פורסם ב-27 במרץ 2000 בהוצאת וירג'ין שלפלטן ומאוחר יותר קיבל את תואר הזהב בגרמניה.
בשנת 2023, השיר הוקלט בידי הזמרת האמריקאית אנסטייז'ה עבור אלבומה, (2023).
בשנת 2015, הזמרת הגרמנייה אנה נקלאב הוציאה גרסת כיסוי בהשתתפות הדי ג'יי הגרמני אלה פארבן וצמד הדי ג'יים הגרמניים YouNotUs.
גרסתה של נקלאב זכתה להצלחה גדולה יותר מזו של הגרסה המקורית לשיר.
עבור הגרסה של נקלאב נעשה רמיקס בידי פרנץ אליס שטרן, דניאל די מרטינו, Nod One's Head ו-Stereo Express.
מקוםתאריםמכירות אוסטריה (IFPI Austria) זהב 15,000 גרמניה (BVMI) פלטינה 400,000 ספרד (PROMUSICAE) זהב 20,000 פולין (ZPAV) יהלום 100,000 מכירות + הזרמת מדיה בלבד
"Surface Pressure" (בתרגום חופשי: "לחץ על פני השטח"; בדיבוב בעברית: "לחץ") הוא שיר בסגנון רגאטון מתוך סרט הקולנוע "אנקאנטו" של חברת וולט דיסני, אשר הולחן, נכתב והופק על ידי לין-מנואל מירנדה.
השיר יצא לאור על ידי וולט דיסני רקורדס כחלק מהפסקול Encanto ב-19 בנובמבר 2021. השיר מבוצע במקור על ידי , שדיבבה בסרט את דמותה של לואיסה מדריגל.
השיר מתאר את התמודדותה של לואיסה, שבידיה כישרון קסום בדמות כוח פיזי רב, עם הלחץ שבהיותה האחות הגדולה שיש לסמוך עליה במשפחה.
השיר זכה להצלחה מסחרית במצעדי המוזיקה ברחבי העולם, והקנה לדארו הופעות ראשונות אי פעם בחלק מהם.
הוא הגיע למקום השמיני בבילבורד הוט 100, והפך את "אנקאנטו" לסרט הראשון של דיסני שמתוכו יצאו שני שירים שהגיעו לעשרת המקומות הראשונים במצעד, יחד עם "We Don't Talk About Bruno" שכבש את ראש המצעד.
במצעדים האחרים, "Surface Pressure" הגיע בשיאו למקום השלישי במצעד הסינגלים הבריטי, למקום השמיני באירלנד, למקום ה-12 בקנדה, למקום ה-18 באוסטרליה ולמקום ה-26 בניו זילנד.
כמו כן, השיר הגיע למקום התשיעי במצעד בילבורד גלובל 200. מבקרי המוזיקה שיבחו את התוכן הלירי של השיר, את הטכניקות הווקאליות של דארו ואת ההפקה שאינה אופיינית לשירי דיסני המסורתיים.
השיר הוא שיר מתוך הפסקול Encanto שמושמע במהלך סרט הקולנוע "אנקאנטו" של חברת וולט דיסני, כאשר זהו הסרט ה-60 של אולפני ההנפשה של וולט דיסני.
השיר מוצג כרצועה הרביעית בפסקול הסרט, שיצא ב-46 שפות.
הוא הולחן ונכתב על ידי לין-מנואל מירנדה.
מירנדה לקח חלק בעבר בעבודה על פסקול הסרט "מואנה" משנת 2016, שהוא גם של דיסני.
השיר מבוצע במקור על ידי השחקנית והזמרת האמריקאית , שדיבבה בסרט את דמותה של לואיסה מדריגל.
בסרט, השיר "Surface Pressure" עוסק בדמותה של לואיסה מדריגל, אחת מאחיותיה הבכורות של הדמות הראשית מיראבל מדריגל.
"Surface Pressure" הוא שיר רגאטון עם אלמנטים של הסגנון המוזיקלי הלטיני קוּמְבְּיָה.
לואיסה, הדמות שבה עוסק השיר, המוצגת בסרט בתור ה"חזקה", היא האחות השנייה והצייתנית במשפחה של מיראבל מדריגל, הדמות הראשית בסרט.
במשפחת מדריגל הקסומה, מיראבל היא האחות הרגילה, נטולת כוחות העל.
בעוד שהדור השלישי למשפחה מגיע לבגרות, סדקים מתחילים להופיע בקירות הקאסיטה ה"מכושפת", בית המשפחה.
בעקבות זאת מיראבל יוצאת למשימה כדי לגלות מה גורם לכוחות הקסם שלהם להיחלש.
היא מבקשת עזרה מלואיסה, אחותה השרירית והקשוחה בעלת הכוח העל-אנושי.
עם זאת, שאלתה של מיראבל ללואיסה, "מה לא בסדר?", נענית מצד לואיסה בהתפרצות רגשית המתבטאת בשיר, שבמהלכו היא מורידה את המגננות ומודה בפחדיה ובחולשותיה.
לאחר שאיבדה מכוחה עד שכבר לא היה בולט אצלה, הסדקים בדינמיקה המשפחתית החלו להתגבר.
לבסוף לואיסה הייתה לראשונה שאיבדה את הכוח שלה, לאחר שהיא עצמה, משפחתה ותושבי אנקאנטו הפעילו עליה יותר מדי לחץ.
סבסטיאן סטודארד מ-Collider כתב כי לואיסה "היא הסיבה שהמסע של הסרט קיים בכלל; אלמלא הייתה בתפקיד שלה ואיבדה את כוחה, ייתכן שהיה לוקח למשפחה זמן רב הרבה יותר להבחין שמשהו לא בסדר עם הנס שלה".
דארו שרה את "Surface Pressure" בקול קונטרלטו "שרירי".
מילות השיר שכתב מירנדה הן "זריזות באופן טיפוסי [לו]", ומושרות על רקע קצב "פועם" קבוע.
בחלק הגשר, לואיסה מרחפת על פני ים דמיוני של עננים ורודים, ותוהה מה יקרה אם היא "תרעיד את משקל הציפיות העצום" ותיקח הפסקה; הקצב חוזר מייד והיא נמשכת מטה שוב אל אותו "טפטוף, טפטוף, טפטוף שלעולם לא ייפסק".
השיר נפתח בשורה של הצהרות: "אני החזקה / אני לא לחוצה / אני קשוחה כמו קרום כדור הארץ / אני מזיזה הרים / אני מזיזה כנסיות / ואני זוהרת כי אני יודעת מה אני שווה".
לאחר מכן לואיסה מתחילה לחשוף את פגיעותה: "מתחת לפני השטח אני מרגישה שאני יוצאת מדעתי כמו לוליין על חבל דק בקרקס בן שלוש זירות / מתחת לפני השטח / האם הרקולס אמר אי פעם 'היי, אני לא רוצה להילחם בקרברוס'?
/ מתחת לפני השטח אני די בטוחה שאני חסרת ערך אם איני יכולה לעמוד לעזרה".
וידוי זה ממחיש כיצד מתחת לחזותה החסונה, לואיסה מרגישה שמשקלו של העולם מונח על כתפיה בשל העול והאחריות שהיא נושאת כאחות גדולה.
בטון "נינוח באופן מטעה" היא שרה "טפטוף, טפטוף, טפטוף שלעולם לא ייפסק", מטפורה על הדרך שבה סדק אחד סופי ישבור את הבית כולו (ואותה) לחתיכות.
אולם, לואיסה גם אומרת שעל אף שהיא יוצאת מגדרה כדי לעזור לכולם, היא לא נכשלת: "ראו כיצד היא מתגמשת ומתכופפת, אך לא נשברת".
מירנדה סיפר כי השיר הוא מחווה לאחותו, לוז מירנדה-קרספו: "השיר הזה הוא מכתב האהבה שלי לאחותי ובקשת הסליחה שלי ממנה.
אני ראיתי את אחותי מתמודדת עם הלחץ של היותה הבכורה ונושאת בעול שמעולם לא נאלצתי לשאת בו [...] את כל הפחד הזה ואת כל הרגעים האלה הכנסתי בלואיסה.
ביירון הווארד, אחד מבמאי הסרט "אנקאנטו", אמר כי מילות השיר שכתב מירנדה הוסיפו עומק לדמותה של לואיסה: "היא דמות כיפית, קומית ורחבה, אך קיומה של הנפש המעוגנת הזאת שינה משמעותית את הדרך שבה ראינו אותה מתקדמת לאורך התסריט".
דארו עצמה ראתה בשיר דוגמה לאופן שבו מוזיקה היא בריחה רגשית: "כאשר ההתמודדות נהיית אמיתית, אנו מגבירים את המוזיקה.
על אף שיש משהו שמתרחש בפנים, כלפי חוץ הכול נראה טוב ואתה עושה חיים [...] זה מסע שאני חושבת שהמוזיקה של דיסני עושה [בצורה טובה]".
קריסטי פוצ'קו מ-Mashable כתבה כי לואיסה היא "מחווה", ותיארה אותה כ"נועזת, חסונה, יפה, עם סוואגר תעתעני".
פוצ'קו ציינה כי היא רואה בה "מראה מסנוור של כוח נשי" בשל יכולותיה הפיזיות, המנוגדות לכך שהשיר "הופך אותה למבולגנת יותר, מסובכת יותר, אמיתית יותר, ובכך לייצוג נהדר של מה זה אומר להיות אחות גדולה.
משום שכפי שלואיסה מבטאת — הכישרונות שמגדירים אותנו יכולים להתחיל לתת תחושה של מלכודת.
כלומר אם אנחנו לא תמיד חזקים, נכשלנו בכול".
פוצ'קו כינתה את "Surface Pressure" "שיר שהוא מכה בבטן הרכה בצורה נעלה", וכתבה: "יש המון שירים מקסימים ב'אנקאנטו', אבל אין אף אחד שפוגעים חזק יותר ממנו".
ב-The Indian Telegraph נכתב כי השיר נועד "עבור כל האחיות הגדולות שם בחוץ".
ג'קסון מקהנרי מ-Vulture כתב על האופן שבו לין-מנואל מירנדה ליטש את כישרונו לכתיבה על הדחק שחשים אנשים הישגיים, וציין בהקשר זה את השירים "Non-Stop" מהמחזמר "המילטון" ו-"Breathe" מהמחזמר "שכונה על הגובה".
מקהנרי סבר כי ההשראה ל-"Surface Pressure" נמצאת ככל הנראה במילים שכתב מירנדה לשירי המחזמר "Bring It On: The Musical", דוגמת "What I Was Born to Do" ובפרט "One Perfect Moment", שמקהנרי רואה בו גרסה ארוכה של חלק הגשר שב-"Surface Pressure".
השיר היווה השראה לנשים שונות ברשת החברתית טיקטוק, ובסרטונים רבים שהעלו משתמשות הן מראות על הזדהותן עם ההתמודדות של לואיסה.
משתמשות מסוימות הציגו בהקשר לשיר אנקדוטות שונות על נטילת המשקל הרגשי במסגרת תפקיד האחות הגדולה, ואחרות תיארו כיצד השיר 'זומן' אליהן בשל החוויה השוחקת שלהן כאחיות גדולות.
סבסטיאן סטודארד מ-Collider כתב כי השיר "מסביר את ההתמודדות [של להיות אח/ות גדול/ה] בצורה מושלמת.
בפעם הראשונה שמקשיבים לו, כל כך הרבה מילים מתבלטות".
מייקל אורדונה מלוס אנג'לס טיימס כינה את השיר "תיאור ססגוני של מאבקיה הסודיים של דמותה בעלת הכוחות העל-טבעיים".
אחרי שהשיר הגיע לעשרת המקומות הראשונים במצעד המוזיקה בילבורד הוט 100, ג'קסון מקהנרי מ-Vulture כתב: "[...] הריגוש העיקרי כאן הוא ש-'Surface Pressure', השיר הטוב ביותר באמת ב'אנקאנטו', מקבל את תשומת הלב שמגיעה לו.
סוף סוף יש לנו תירוץ לדבר על בת המשפחה הטובה ביותר במשפחת מדריגל".
כמו כן, מקהנרי ציין כי יש להכיר בכך "שדיסני פישלו בגדול והחליטו לשלוח רק את שיר האהבה מהמערכה השנייה 'Dos Oruguitas' למועמדות לפרס, והתעלמו הן מ-'Bruno' והן מ-'Surface Pressure'".
קווינצ'י לגרדייה מ-Marie Claire כינה את "'Surface Pressure" "שיר בולט", ואמר עליו כי הוא "המנון לפרפקציוניסטים באשר הם".
כתב עת / ארגוןרשימהדירוגמקורבילבורד100 שירי דיסניוורס הגדולים בכל הזמנים82
בשבוע שהסתיים ב-8 בינואר 2022, "Surface Pressure" נכנס למצעד בילבורד הוט 100, במקום ה-54; הוא היה השיר השני הגבוה ביותר במצעד מתוך הסרט, מקום אחד בלבד מתחת השיר האחר "We Don't Talk About Bruno".
במצעד מיום 29 בינואר, השיר טיפס למקום העשירי, בעוד ש-"We Don't Talk About Bruno" הגיע למקום השני, ובכך "אנקאנטו" היה לסרט הראשון של דיסני שהוציא מתוכו שני שירים שהגיעו לעשרת המקומות הראשונים במצעד זה.
בשבוע שלאחר מכן השיר עלה למקום התשיעי, ובהמשך הגיע לשיאו במקום השמיני.
במצעד הסינגלים הבריטי, "Surface Pressure" הגיע בשיאו למקום החמישי, ב-21 בינואר 2022, והיה לשיר השני מהסרט שהגיע לחמשת המקומות הראשונים במצעד זה, כשלפניו "We Don't Talk About Bruno" שהיה במקום הראשון באותו שבוע.
מדינהתאריםמכירותאוסטרליה (ARIA)פלטינה70,000בריטניה (BPI)פלטינה600,000ארצות הברית (RIAA)פלטינה 3×3,000,000קנדה (Music Canada)פלטינה 2×160,000 מכירות + הזרמת מדיה בלבד
Supernova (בעברית: "סופרנובה") הוא סינגל של להקת הבנות הדרום קוריאנית אספה שיצא כחלק מאלבום האולפן הראשון שלה Armageddon.
השיר יצא לאור על ידי SM אנטרטיינמנט ב-13 במאי 2024, כסינגל המוביל של האלבום, וזכה להצלחה מסחרית, כשהגיע לתואר Perfect All Kill (המתאר הגעה לפסגה של מספר מצעדים שונים בו זמנית) והפך לשיר הראשון של הלהקה שהגיע לראש מצעד הסירקל צ'ארט.
השיר נכתב והולחן על ידי המפיק קנזי, כאשר הזמרת פריס אלקסה תרמה להלחנה, והמפיק דם ג'ונץ השתתף בלחן ובעיבוד.
ברצועה יש סימפול של מנגינת השיר "Planet Rock" של אמני ההיפ הופ האמריקאים Afrika Bambaataa ו-Soulsonic Force מ-1982.הרצועה הראשונה באלבום, "Supernova", היא שיר בסגנון דאנס והייפרפופ.
השיר מתואר כ-"מאופיין בבס כבד", ועם מילים ש-"מתארות את נקודת המבט של אספה על העולם, שמתרחבת באירוע שפותח דלת למימד אחר - הסופרנובה, והוא מבטא את התחלתו של פיצוץ גדול".
הרצועה הולחנה במפתח של בי מינור, בקצב של 120 פעימות לדקה.
גיל קאופמן מבילבורד, תיאר את הרצועה כמיזוג של "ביטים של היפ הופ, מקצבי EDM ושירת פופ" ש-"מוכן לרחבת הריקודים".
דריק רוסינול מ-Uproxx אפיינה את השיר כ"באנגר חוצה ז'אנרים" המשלב "אלמנטים של פופ, דאנס, היפ הופ ומוזיקה אלקטרונית לחבילה אחת מגובשת".
השיר הגיע לראשונה למקום השמיני במצעד סירקל צ'ארט של דרום קוריאה במצעד של ה-18 במאי 2024; למקום הרביעי במצעד ההורדות, למקום השמיני במצעד הסטרימינג, ולמקום ה-19 במצעד ה-BGM.
בשבוע שלאחר מכן השיר עלה למקום הראשון ב"מצעד הדיגיטלי ו"מצעד הסטרימינג".
השיר הופיע לראשונה במצעד שירי קוריאה הדרומית במצעד של ה-25 במאי 2024, ועלה למקום הראשון בשבוע שלאחר מכן.
השיר זכה בתואר Perfect All Kill (המתאר הגעה לפסגה של מספר מצעדים שונים בו זמנית) והפך לשיר הראשון של הלהקה שהגיע לראש מצעד הסירקל צ'ארט במצעד "זמן אמת", ובמצעד היומי והשבועי של iChart.
ביפן השיר נכנס למקום ה-26 במצעד יפן הוט 100 של בילבורד יפן ב-22 במאי 2024; למקום 43 בשירי המובילים בהורדות, ולמקום ה-24 בשירי הסטרימינג המובילים.
במצעד Oricon Combined Singles, השיר הגיע למקום ה-24 במצעד של ה-27 במאי 2024.
US, בתאריך 25 במאי 2024. בשבוע שלאחר מכן השיר עלה בדירוג למקומות 19 ו- 7 באותם מצעדים, בהתאמה.
הקליפ לשיר בוים על ידי הא ג'ונגהון (האטריק), ויצא ב-13 במאי 2024, יחד עם השיר.
באותו יום פורסם כי הקליפ הגיע ל-10 מיליון צפיות בתוך 10 שעות.
בקליפ ה"עתידני", חברות הלהקה מציגות את "כוחות העל" שלהן, כשלכל אחת כח אחר: כוח על לקרינה, שליטה באש לנינגינג, יכולת לעוף לווינטר, וצמצום הזמן לג'יזל.
החלק הוויזואלי מתחיל כשקרינה שורדת נפילה מגובה רב על מכונית, ללא פגע.
סצנות נוספות כוללות "חברה שתולשת את מראות הצד ממכוניות חונות", "ניבים מהבהבים של ערפדים", ו-"הרמת כלי רכב ביד אחת".
בנוסף, נעשה שימוש בטכנולוגיית AI כדי לסנכרן תמונות של חברות הלהקה בסינרגיה עם המילים של השיר.
נינגנינג אמרה שהיא "כל כך צחקה כאשר [היא] ראתה את סצנת הבינה המלאכותית", ותיארה אותה כ"לא משהו שאתה מצפה לו".
היא גם "הבינה כי אפילו בעולם שבו בינה מלאכותית כל כך פופולרית ומכסה הרבה תחומים", הטכנולוגיה "לא תוכל להחליף את הביטויים שלנו ואת האופי של בני האדם".
עם צאתו של השיר, אספה הופיעה בארבע תוכניות מוזיקה באותו שבוע לשם קידום: היא הופיעה בתוכנית M Countdown ב-16 במאי, בתוכנית Music Bank ברשת KBS ב-17 במאי, במופע Music Core של רשת MBC ב-18 במאי, ובתוכנית Inkigayo של רשת SBS ב-19 במאי.
"Supreme" הוא שיר של הזמר הבריטי רובי ויליאמס מתוך אלבום האולפן השלישי שלו "Sing When You're Wining".
השיר יצא כסינגל השלישי מהאלבום ב-11 בדצמבר 2000. הסינגל הגיע למקום הרביעי במצעד הסינגלים הבריטי, הגיע לראש המצעדים של הונגריה ופולין, וכיכב בעשירייה הפותחת בשש מדינות נוספות באירופה ובניו זילנד.
הגשר של השיר מכיל דגימות מהשיר "I Will Survive" של גלוריה גיינור.
הקטע של כלי המיתר בשיר, הוא יצירה שהולחנה על ידי המלחין הצרפתי פרנסואה דה רובה מתוך סרט הקולנוע "הכתובת הידועה האחרונה" של הבמאי חוסה ג'ובאני משנת 1970. השיר הוקלט מחדש בסגנון הסווינג ונקרא בשם "Swing Supreme" עבור אלבומו "Swings Both Ways" משנת 2013.
השיר הפך להצלחה נוספת עבור רובי ויליאמס, והגיע לעשירייה הפותחת בבריטניה, שווייץ, אוסטריה, ניו זילנד ומספר מדינות נוספות.
ויליאמס הקליט גם גרסה צרפתית של השיר שיצא בצרפת, הגיע למקום ה-12 ושהה 34 שבועות במצעד הצרפתי, וזכה באלבום זהב על ידי איגוד תעשיית ההקלטות הצרפתי (SNEP).
הקרדיטים נלקחו מחוברת האלבום "Sing When You're Wining".
הוקלט ב"אולפני מאסטר רוק" (צפון לונדון, אנגליה) ובסארם הוק אנד (רדינג, אנגליה)
מיקס ב"אולפני באטרי" (לונדון, אנגליה)
מאסטרינג ב"מאסטרינג מטרופוליס" (לונדון, אנגליה)
רובי ויליאמס – כתיבה, שירה
גאי צ'יימברס – כתיבה, כל הקלידים, הפקה, עיבוד
קלייר וורל – קולות רקע
קריסטל אדמס – קולות רקע
מריאל הרווה – קולות רקע
ניל טיילור – גיטרות אקוסטיות וחשמליות
פיל ספלדינג – גיטרה בס
כריס שארוק – ערכת תופים אמביינט
אנדי דאנקן – תכנות תופים
ריצ'רד פלאק – תכנות תופים, Pro Tools
טוני פלית' – כלי מיתר
פול קג – כלי מיתר
ריצ'רד בות'בי – כלי מיתר
ריצ'רד קמפבל – כלי מיתר
תזמורת הסשן של לונדון – תזמורת
גאווין רייט – כנר ראשי
איזובל גריפיתס – אמרגן תזמורת
סטיב פרייס – הנדסת תזמורת
סטיב פאוור – הפקה, מיקס
+הופעה שבועית במצעד 2024מצעד (2024)מיקום שיאקזחסטן איירפליי (TopHit)91 מצעדי סוף השנה
+הופעת סוף השנה 2000מצעד (2000)מיקוםסינגלים בריטיים (OCC9)116
+הופעת סוף השנה 2001מצעד (2001)מיקוםאוסטרליה (ARIA)85אוסטריה (Ö3 אוסטריה טופ 40)28בלגיה (אולטרה-טופ 50 וולוניה)30אירופה (יורוצ'ארט הוט 100)27אירופה (רדיו הלהיטים האירופי)2צרפת (SNEP)42גרמניה (בקרת תקשורת)88הולנד (40 המובילים בהולנד)55ניו זילנד (RIANZ)35שווייץ (Schweizer Hitparade)45
+ביצועי סוף השנה 2024מצעד (2024)מיקוםחבר העמים Airplay (TopHit)185
+מדינהתוארמכירותבלגיה (BRMA)זהב25,000צרפת (SNEP)זהב250,000הממלכה המאוחדת (BPI)כסף200,000
Swallow the Sun ("לבלוע את השמש" בתרגום לעברית; תעתיק: סוואלו דה סאן) היא להקת דום-דת' מטאל מלודי מפינלנד.
סגנון הלהקה מדגיש מלודיה ואווירה, והלהקה מגדירה את עצמה כלהקת "מטאל מלנכולי".
הלהקה הוקמה באביב של שנת 2000 על ידי הגיטריסט ג'והא ראיביאו, ולאחר מכן הצטרף אליו המתופף פאסי פסאנן.
ב-2001 הצטרף אליהם כגיטריסט שני מרקוס ג'יימסן, שאותו הם הכירו מהלהקות הקודמות שהיו בהן.
באותה השנה הצטרף גם הסולן מיקו קוטמאיקי.
הם ניגנו כמה שירים ואז החלו לחפש בסיסט וקלידן.
החיפוש לא היה ארוך, ולאחר זמן קצר הצטרפו אליהם אלכסיי מונטר ומאטי הונקונן.
ב-2002 הם התחילו לחפש חומרים לדמו, שהוקלט בשנת 2003.
כמה חודשים לאחר שחרור הדמו הם חתמו על הסכם עם פיירבוקס רקורדס.
הלהקה נכנסה לאולפן הקלטה ביולי 2003, ובשלושה שבועות הקליטה את אלבום הבכורה שלה, The Morning Never Came.
בפברואר 2005 הוציאה הלהקה את אלבומה השני, שנקרא Ghosts of Loss.
הסינגל מהאלבום, "Forgive Her...", הגיע למקום הרביעי במצעדים הפיניים, והאלבום עצמו הגיע למקום השמיני.
בינואר 2007 הם הוציאו את אלבומם השלישי, Hope.
בנובמבר 2009 הלהקה הוציאה את אלבומה הרביעי, שנקרא New Moon.
זה האלבום הראשון שלה עם המתופף קאי האטו, שהחליף בתחילת השנה את פאסי פסאנן.
בספטמבר 2011 הלהקה הודיעה על התחלת ההקלטות לקראת האלבום החמישי, שיצא בתחילת 2012, בשם "Emerald Forest and the Blackbird".
ב-3 בדצמבר 2014 הודיעו שהמתופף קאי האטו לא יתופף באלבום הבא מאחר שהוא מחליף את מקומו של מתופף להקת נייטוויש באלבומם החדש שיצא בשנת 2015 ובסיבוב ההופעות של הלהקה לאלבום זה.
את מקומו לקח המתופף יוסו ראטיקינן.
ב-2015 הוציאה הלהקה את אלבומה השישי, אלבום משולש תחת השם "Songs from the North I, II & III".
בתוכו הדיסק הראשון ("Gloom", "עגמומיות") מכיל את סגנון הדת'-דום המוכר של הלהקה, הדיסק השני ("Beauty", "יופי") מוזיקה אקוסטית, והדיסק השלישי ("Despair", "ייאוש") מוזיקת פיונרל דום כבדה ואיטית ביותר, עם ליריקה מלנכולית ואפלה מאוד.
האלבום עוסק ישירות במותה של בת הזוג של ג'והא ראיביאו, הזמרת עליאה סטנברידג', אבלו של ראיביאו וחייו מאז מותה.
בראיון ל-Decibel (מגזין הבי מטאל חודשי), שעסק באופן שבו מותה של סטנברידג' השפיע על המוזיקה של When a Shadow is Forced into the Light, אמר ג'והא ראיביו: "כל מילה והערה שכתבתי, כתבתי עבור עליאה באלבום הזה ועל הקרב שלי [...].
שם האלבום הזה בא מהמילים של עליאה, 'כשצל נאלץ לתוך האור', וזה בדיוק מה שהייתי צריך לעשות.
לדחוף את עצמי החוצה מהצללים, כיוון שהייתי פחות או יותר נזיר ביער במשך שנתיים וחצי, הייתי צריך לדחוף את האלבום הזה החוצה".
ב-2021 הוציאה הלהקה את אלבומה השמיני, "Moonflowers".
ג'והא ראיביאו - גיטרה (2000-היום)
מאטי הונקונן - גיטרה באס (2001-היום)
מיקו קוטאמאיקי - שירה (2001-היום)
יוסו ראטיקנן - תופים (2014-היום)
Suspended Animation הוא אלבום הבכורה של הגיטריסט האמריקאי וחבר להקת דרים ת'יאטר, ג'ון פטרוצ'י.
האלבום יצא ב-1 במרץ 2005, והוא אינסטרומנטלי במלואו.
ברוב מהדורות ה-CD שיצאו, השיר Curve באלבום מחולק לשני חלקים, סיבת החלוקה אינה ידועה, אך החלק השני מיוחד בדיסק כ- Interlude, מה שהופך את השירים Lost Without You ו־Animate-Inanimate לשמיני והתשיעי בסדר כרונולוגי.
ג'ון פטרוצי העיד שהרעיון ליצור אלבום סולו נבע מההשפעה של מג'ו סטריאני וסטיב ואי בזמן שניגן איתם במסע ההופעות של G3.
לאחר יציאת האלבום המשיך לנגן פטרוצ'י יחד עם ואי וסטריאני בהופעה החיה G3: Live in Tokyo.
דייב לארו - גיטרה באס
דייב דיסנסו - תופים וכלי הקשה
טום לפאבר - באס בשיר Tunnel Vision
טוני ורדרוסה - תופים אלקטרוניים ואקוסטיים בשיר Tunnel Vision
Swedish House Mafia (או בקיצור SHM) הם שלישיית תקליטנים ומפיקים מוזיקליים שוודים שעוסקים בעיקר בסגנונות ההאוס, פרוגרסיב האוס ואלקטרו-האוס.
חברי ה-Swedish House Mafia הם: אקסוול, סטיב אנג'לו וסבסטיאן אינגרוסו.
ההרכב נוצר בסוף שנת 2008. ב-2011, הסופרגרופ דורגה במקום העשירי ברשימת 100 התקליטנים הטובים בעולם על פי המגזין הבריטי "DJ Mag", בשנת 2012 דורגה במקום ה-12 ובשנת 2013 ירדה למקום ה-26 למרות שהתפרקו בתחילת השנה.
ב-24 ביוני 2012, ההרכב הכריז דרך אתרו כי הם יפרקו את ההרכב לאחר סיבוב הופעות.
ב-24 במרץ 2013, ההרכב התפרק רשמית בהופעתם בפסטיבל המוזיקה "אולטרה" (UMF).
ב 25 במרץ 2018 ההרכב הופיע הופעת איחוד בפסטיבל האולטרה ה-20 במיאמי.
האיחוד נשמר בסוד עד לרגע ההופעה עצמה, שסגרה את הפסטיבל.
סטיב אנג'לו וסבסטיאן אינגרוסו נפגשו כנערים בעיר סטוקהולם, שוודיה.
אקסוול הצטרף להרכב מאוחר יותר, לאחר שאנג'לו ואינגרוסו יצרו איתו קשר כדי להצטרף אליהם.
ב-22 במרץ 2010, ההרכב פרסם את הסינגל "One", והוא דורג במקום הראשון במצעד ה-"Ultra Top 50" הבלגי.
הסינגל השני של ההרכב, "Miami 2 Ibiza", פורסם ב-4 באוקטובר 2010, אלבומם הראשון של ההרכב פורסם ב-22 באוקטובר 2010, תחת השם "Until One", ודורג במקום ה-2 במצעד אלבומי האוסף הבריטי ובנוסף לכך, נמכרו 57,000 עותקים של האלבום בארצות הברית.
האלבום כלל את השיר "One" וגם את "Miami 2 Ibiza".
ב-13 במאי 2011, ההרכב הוציא לאור את השיר "Save the World", ודורג במקום הראשון במצעד שירי הדאנס הטובים ביותר בבריטניה.
ב-14 בספטמבר 2012, ההרכב שחרר את הסינגל האחרון שלו, "Don't You Worry Child".
הסינגל דורג במקום הראשון במצעד הדאנס הבריטי ובמצעד הסינגלים הבריטי.
האלבום השני של ההרכב, "Until Now", פורסם ב-19 באוקטובר 2012 ודורג על ידי מצעד אלבומי האוסף הבריטי במקום הראשון.
ההפקה הראשונה ששוחררה על ידי אקסוול, אנג'לו ואינגרוסו נקראה "Get Dumb".
השיר הופק יחד עם ליידבאק לוק והוא שוחרר ב-2007. ב-2009, הם שחררו את השיר "Leave the World Behind" יחד עם ליידבאק לוק ודברה קוקס ובשנת 2010, ההרכב חתם חוזה הקלטות עם יוניברסל מיוזיק גרופ, לאחר שקנתה את EDI, שהייתה בחוזה עם ההרכב.
ב-2 במאי 2010, ההרכב הוציא לאור את הסינגל הרשמי הראשון שלהם תחת השם "Swedish House Mafia", שנקרא "(One (Your Name", וסינגל זה דורג במקום השביעי במצעד הסינגלים הבריטי.
הסינגל הבא שההרכב הוציאו לאור, "Miami 2 Ibiza", בשיתוף עם טייני טמפה, דורג במקום הרביעי מצעד הסינגלים הבריטי של ספטמבר 2010. ב-22 באוקטובר 2010, ההרכב הוציא לאור את אלבום האולפן הראשון שלהם, "Until One".
במאי 2011, הוציאו לאור Swedish House Mafia עוד סינגל, "Save The World", שבו שר הזמר ג'ון מרטין והסינגל דורג במקום ה-10 במצעד הסינגלים הבריטי.
ב-16 בדצמבר 2011, ההרכב הוציא לאור ביחד עם ההרכב "Knife Party" את השיר "Antidote".
ב-12 במרץ 2012, Swedish House Mafia הוציאו לאור את הסינגל הבא שלהם, "Greyhound", וב-14 בספטמבר, הוציאו לאור את הטראק האחרון שלהם, "Don't You Worry Child".
ב-22 באוקטובר 2012, ההרכב הוציא לאור את אלבום ההשלמה לאלבום הראשון, בדיוק שנתיים לאחר הוצאתו של האלבום הראשון.
אלבום ההשלמה נקרא "Until Now".
ב-24 ביוני 2012, ההרכב הכריז דרך אתרו כי הם יפרקו את הקבוצה לאחר סיבוב ההופעות הנוכחי שלהם.
ב-24 בספטמבר 2012, Swedish House Mafia הכריזו על תאריכי ההופעות שלהם בסיבוב ההופעות האחרון שנקרא "One Last Tour".
סיבוב ההופעות החל בנובמבר 2012 והסתיים במרץ.
בשל ביקוש גבוה מאוד, נוספו עוד הופעות וההרכב הופיע בהופעה ב-15 וב-24 במרץ 2013, בפסטיבל המוזיקה "אולטרה" (UMF).
ב -26 במרץ 2018, ההרכב ניגן בפסטיבל אולטרה מיאמי 2018, ההודעה על כך נעשתה רק 24 שעות לפני ההופעה.
2018 סימנה את יום השנה ה -20 לפסטיבל וחמש שנים מאז התפצלה הקבוצה באולטרה מיאמי 2013, ההופעה החלה בהפקה עם השיר הפותח "מיאמי 2 איביזה" ו"אקסוול" הכריז: "שמי אקסוול, זה סבסטיאן אינגרוסו, וזה סטיב אנג'לו, ומיאמי, אתם יודעים שאנחנו הסוויידיש האוס מאפיה".
בילבורד תיאר את ההופעה כאחד החוויות המוזיקליות ההיסטוריות של מיאמי.
ב-4 באוגוסט 2023 הוציאו את הסינגל "Ray Of Solar".
אקסוול דורג במקום ה-12 ברשימת 100 התקליטנים הטובים בעולם של המגזין הבריטי "DJ Mag" של 2011 ב-2012 דורג במקום ה-23 וב-2013 עלה בארבעה מקומות ודורג במקום ה-19. בסוף 2004, אקסוול פרסם את הלהיט העולמי "Feel The Vibe".
ב-2005 השיר פורסם מחדש תחת חברת התקליטים "Ministry of Sound" בהוספת שירה לסינגל שבוצעה על ידי טארה מקדונלד והשיר נקרא "(Feel the Vibe ('Till the Morning Comes".
באביב 2006, אקסוול וסטיב אנג'לו (תחת השם "SuperMode") פרסמו רמיקס לשיר הידוע של ברונסקי ביט, "Smalltown Boy", וקראו לרמיקס בשם "Tell Me Why".
באוגוסט 2007, אקסוול הצטוות עם הזמר Max'C כדי ליצור את הסינגל "I Found U", והשיר דורג במקום ה-6 במצעד הסינגלים הבריטי.
אקסוול החל להפיק רמיקסים לשירים של אמנים אחרים כמו אשר, מדונה, פארל ויליאמס ועוד אמנים רבים.
ב-2012, פרסם אקסוול את הסינגל "In My Mind" שזכה להצלחה רבה באתר הורדות השירים הווירטואלי, beatport.
ב-16 בספטמבר 2013, אקסוול פרסם את השיר "I AM" יחד עם Sick Individuals ובביצוע קולי של הזמרת טיילר רנה.
אקסוול הוא הבעלים של חברת ההקלטות Axtone, בה חתומים דיג'יים ידועים כמו Shapov ,NEW_ID ,MEG \ NERAK ועוד רבים אחרים.
סטיב אנג'לו דורג במקום ה-23 ברשימת 100 התקליטנים הטובים בעולם של המגזין הבריטי "DJ Mag" ב-2011[10], ב-2012 ירד במיקומו למקום ה-57 וב-2013 עלה למקום ה-38. אנג'לו החל להתפרסם בסוף 2004, כשפרסם את הרמיקס שלו לשיר של הצמד הבריטי, יורית'מיקס, שנקרא "Sweet Dreams".
תחת השם "Who's Who", הפיק אנג'לו את הסינגלים "Not So Dirty" ואת "Sexy Fuck".
אנג'לו הרבה לעבוד עם חבר הילדות שלו, סבסטיאן אינגרוסו, בפרויקטים רבים.
ב-2008, אנג'לו ואינגרוסו, תחת השם Buy Now, שחררו את הסינגל "Bodycrash", בכך שדיגמו את צליליו של השיר "Let's All Chant" שבוצע על ידי להקתו של מייקל זייגר.
אנג'לו הוא בעלים של חברת התקליטים Size Records.
אחיו של אנג'לו, אנטואן ג'וזפסון, שהוא תקליטן ומפיק, המוכר יותר בשם הבמה שלו "AN21", חתום בחברת התקליטים של סטיב.
ביחד, הם הוציא לאור את הסינגלים "Valodja" ,"Flonko" ואת "Swing N Swoosh".
ב-12 באוגוסט 2013, אנג'לו הוציא לאור את הטראק "SLVR" יחד עם הצמד Matisse & Sadko.
ביוני 2015 שחרר את "Children Of The Wild" עם Mako ובאוקטובר הכריז רשמית על אלבומו "Wild Youth" שהשתחרר בשני חלקים: הראשון ב-20 בנובמבר 2015 והשני ב-22 בינואר 2016. ב-1 בנובמבר הוציא לאור כסינגל את "Remember" עם הזמר The Presets.
אינגרוסו כתב והפיק יחד עם מגנוס לידהאל, ניק קלאו ולוסיאנה קאפוראסו את השיר "Cupid Boy", מאלבומה של קיילי מינוג, "Aphrodite".
הוא הפיק את הסינגל "Rock Away" של הזמר לאזי, ואת השיר "Right Hand Hi" של הזמרת "קיד סיסטר", הפיק יחד עם סטיב אנג'לו.
במשך שנותיו כתקליטן, אינגרוסו יצר רמיקסים רבים לסינגלים של זמרים שונים כגון ג'סטין טימברלייק, מובי, רויקסופ, הארד-פי ולהקת דיפ דאש.
במרץ 2012, הוא הוציא לאור את הסינגל "Calling", בשיתוף פעולה עם התקליטן Alesso, והסינגל הגיע למקום השני ברשימת ההורדות המרובות של אתר הורדות השירים, beatport.
בשנת 2012, אינגרוסו פרסם את הסינגל האחרון שלו, "Reload", בשיתוף פעולה עם טומי טראש האוסטרלי.
לשיר יצא בנוסף גם גרסת ווקל של ג'ון מרטין באפריל 2013.
סבסטיאן אינגרוסו ואקסוול הקימו ביחד צמד שנקרא "Axwell Λ Ingrosso" והופעתם הראשונה הייתה בפסטיבל ה-"Governors Ball" שבניו יורק.
שנהפרסקטגוריהעבורתוצאהמקור 2012פרס גראמיהקלטת הדאנס הטובה ביותר "Save The World" 2013 "Don't You Worry Child" (בשיתוף ג'ון מרטין) 2024פרס המוזיקה של MTV אירופההאלקטרוני הטוב ביותרSwedish House Mafiaהאמן הנורדי הטוב ביותר
Surtur Rising (מאנגלית: עלייתו של סורטור) הוא האלבום השמיני של להקת הדת' מטאל המלודי השוודית אמון אמארת'.
האלבום יצא לאור במרץ 2011, והגיע למקום 34 במצעד הבילבורד 200 האמריקאי.
כל השירים נכתבו והולחנו על ידי אמון אמארת', למעט שירי הבונוס.
"Suzanne" (סוזן) הוא שיר שנכתב על ידי המשורר והמוזיקאי הקנדי לאונרד כהן ב-1960. השיר פורסם לראשונה ב-1966 והוקלט על ידי ג'ודי קולינס באותה שנה.
כהן ביצע את השיר באלבומו מ-1967 "שירים של לאונרד כהן".
ההשראה לשיר הייתה סוזן ורדל, בת זוגו של הפסל הקנדי ארמן ויאנקור , שהיה חברו של לאונרד כהן.
השיר מתאר מפגש ומסע אל הנמל.
כהן ביקר את סוזן בדירתה ליד נמל מונטריאול והיא הגישה לו תה ותפוזים סיניים.
הם הסתובבו במונטריאול ליד דוכני צבא הישע וכנסיית נוטרדאם דה בון סקור , לשם נהגו ספנים לבוא כדי לקבל ברכה לפני יציאתם לים.
בשנת 2006 התראיינה סוזן ב-CBS וטענה ואמרה שמעולם לא שכבה עם כהן, בניגוד לכמה פרשנויות שהיו לשיר במשך השנים.
בראיון שנערך ב-1994 ב-BBC אמר כהן שהוא רק דימיין איך זה לשכב איתה, אך זה לא קרה בפועל.
כהן וסוזן נפגשו פעמיים אחרי שהשיר התפרסם בכל העולם - פעם אחת לאחר מופע של כהן ב-1970 ופעם בשנת 1990 כאשר היא רקדה מולו אך כהן לא דיבר איתה (וייתכן שאף לא זיהה אותה).
סוזן לא זכתה לרווחים כלכליים מהשיר.
השיר התפרסם לראשונה כ"סוזן לוקחת אותך למטה" בספר השירה של כהן ב-1966 "טפילים של גן עדן".
בשנת 2024 הוציאה איה כורם גרסת כיסוי לשיר שנכלל באלבומה שלך, א.
Survior הוא אלבום האולפן השלישי של להקת הבנות האמריקאית דסטיניז צ'יילד.
האלבום יצא ב-1 במאי 2001 בארצות הברית.
האלבום הופק ונכתב ברובו על ידי סולנית הלהקה ביונסה נואלס.
האלבום נחת במקום הראשון של מצעד הבילבורד 200 ב-19 במאי 2001 עם מכירות של 663,000 עותקים בשבוע הראשון.
האלבום נשאר במקום הראשון במשך שבועיים.
האלבום השיג 3 מועמדויות בטקס פרסי גראמי, ביצוע ה-R&B הטוב ביותר על ידי קבוצה, שיר ה-R&B הטוב ביותר ואלבום ה-R&B הטוב ביותר.
האלבום הגיע למעמד פלטינה מרובעת על ידי ה-RIAA ב-7 בינואר 2002. בילבורד דירגו את האלבום במקום 70 ברשימת 200 האלבומים של העשור.